Exy. Chu So-jung ( ; 1995-yil 6-noyabrda tugʻilgan), Exy nomi bilan mashhur, janubiy koreyalik reper, qoʻshiqchi va qoʻshiq yozuvchisi. U 2016-yilda "Starship" va "Yuehua Entertainment" leybli ostida Janubiy Koreya-Xitoy qizlar guruhi "WJSN" aʼzosi va sardori sifatida debyut qilgan. Faoliyati. Exy oldin guruh aʼzosi Seola bilan birga "Medialine Entertainment" leybli ostida taʼlim olgan va "Viva Girls" guruhining bir qismi boʻlgan. Biroq, Medialine moliyaviy inqirozga uchrab, Exy va Seola kompaniyani tark etishgan. Exy 2015-yilda "Unpretty Rapstar 2" reality-shousining rep dasturida ishtirok etgan. Exy qoʻshiqchi Crucial Star bilan 2015-yil 1-sentyabrda chiqarilgan "ejolebane" singlida hamkorlik qilgan. Keyin u oʻzining birinchi yakkaxoni sifatida "Gettinʼ Em" qoʻshigʻini 2015-yil 10-noyabrda chiqargan. Exy "The Flatterer" teleserialida Saerim obrazida rol ijro etgan. Exy 2015-yil 24-dekabrda "WJSN" va uning "Sweet Unit" aʼzosi ekanligi maʼlum boʻldi. "WJSN" debyuti 2016-yil 25-fevralda oʻzining mini-albomi va undagi "Mo Mo Mo" va "Catch Me" singllari chiqishi bilan boʻlgan. 2017-yilning aprel oyida Exy reper Euna Kim bilan "Love Therapy" singlida hamkorlik qilishi maʼlum boʻlgan. Singl 2017-yil 4-mayda klip bilan birga chiqdi. 2018-yil fevral oyida Exy guruhning "Dream Your Dream" mini-albomida „겨울잠 (Eritish)“ bilan qoʻshiq yozuvchisi sifatida debyut qilgan. 2018-yilning 25-martida u WJSN leyblining 1-Uzzu Party muhlislar bilan ushrashuvida „2월의 봄 (You & I)“ nomli ikkinchi mualliflik ishini oshkor qilgan. U Soba rejissorligidagi 2018-yil 27-martda chiqqan "Homegirl" filmida va 2018-yil 23-dekabrda namoyish etilgan Choy Naktaning "Love Professor" filmlarida suratga tushgan. 2019-yil noyabr oyida Exy "WJSN EP"-ga kiritilgan „Donʼt Touch“ qoʻshigʻiga bastakorlik qilgan va yozuvchi sifatida qoʻshiq soʻzlarini yozgan. 2020-yil 19-martda u guruh aʼzosi Dayoung bilan "Meow, the Secret Boy" dramasi uchun asl saundtrekida ishtirok etgan. 2020-yil iyun oyida Exy "WJSN EP", Neverland mini-albomiga kiritilgan „불꽃놀이 (Tra-la)“ singlining bastakori va yozuvchisidir. 2021-yil yanvar oyida u Cravity’ leyblining "My Turn" va "Bad Habits" nomli treklarga qoʻshiq soʻzlarini yozgan. 2021-yil mart oyi oʻrtalarida Exy oʻzining "Baking Dawn"nomli birinchi yapon studiyaviy albomidan "The Boyz" guruhining "Prizma" qoʻshigʻi uchun soʻzlarni yozgan. Keyinchalik Exy 2021-yilning ikkinchi yarmida efirga uzatiladigan "JTBC" telekanalining "Idol: The Coup" nomli dramasiga qoʻshilishi tasdiqlangan.